
Ministru kabineta rīkojums Nr. 819
Rīgā 2023. gada 28. novembrī (prot. Nr. 59 25. §)
Par valsts nekustamā īpašuma "Krustkalnu meža masīvs" Inčukalna pagastā, Siguldas novadā, daļas nodošanu Satiksmes ministrijas valdījumā
· 1. Saskaņā ar likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 8. panta trešo daļu Zemkopības ministrijai nodot Satiksmes ministrijas valdījumā valsts nekustamā īpašuma "Krustkalnu meža masīvs" (nekustamā īpašuma kadastra Nr. 8064 002 0727) daļu – zemes vienību (zemes vienības kadastra apzīmējums 8064 008 0257) 0,6479 ha platībā – Inčukalna pagastā, Siguldas novadā, kas ierakstīta zemesgrāmatā uz valsts vārda Zemkopības ministrijas personā.
· 2. Satiksmes ministrijai pārņemt no Zemkopības ministrijas šā rīkojuma 1. punktā minēto valsts nekustamā īpašuma daļu un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Satiksmes ministrijas personā.

